
EDITO 


E nguany, des del 
Casal Independen¬ 
tista de Sants 
“Jaume Compte” hem vol¬ 
gut apropar l’Onze de 
Setembre al nostre entorn 
més immediat, això és, la 
vila. Amb la voluntat no 
solament de fer extensi¬ 
ves, sinó també compartir 
amb els nostres veïns i veï¬ 
nes totes aquelles reivindi¬ 
cacions que històricament 
l’efemèride ha evocat dins 
l’esquerra independentis¬ 
ta radical i que hem volgut 
sintetitzar amb l’eslògan 
“Contruint la llibertat des 
de Sants”. Una llibertat 
arrabassada ara fa més de 
tres-cents anys i sistemàti¬ 
cament negada dia a dia 
per aquells qui hipòcrita¬ 
ment s’autoanomenen 
demòcrates. És per això 
que proposem una diada 
entesa com a jornada de 
lluita, lluny de folcloris- 
mes alienadors que servei¬ 
xin d’excusa per perpe¬ 
tuar l’actual situació de 
manca de llibertat. 

Som del parer que cal 
construir des de la base, 


aportant l’experiència, de 
ben segur insuficient, que 
la feina a nivell local ens ha 
anat proporcionant en 
aquests 10 anys d’existència 
com a Casal. Per això 
voldríem des de la nostra 
perspectiva inequívoca¬ 
ment independentista i per 
tant revolucionària canalit¬ 
zar tot el compromís que 
bull dins d’aquest barri 
obrer en una data de reivin¬ 
dicació com és l’Onze. I 
alhora voldríem també 
obrir un debat conjunta¬ 
ment amb els sectors més 
compromesos per tal de 
mirar de començar a “ren- 
dabilitzar de manera més 
eficaç” tots els rèdits que les 
lluites i les “petites victò¬ 
ries” ens puguin oferir. 

Igualment voldríem 
contribuir, de fet ja ho 
estem fent, a un projecte 
més ampli, basat en l’ex¬ 
periència del treball de 
tots aquells col·lectius i 

entitats que arreu dels 
PPCC lluiten de manera 
sectorial que no sectària, 
però que veuen també la 
necessitat d’articular un 
projecte global per tal d’e¬ 
vitar que les seves activi¬ 
tats caiguin en un sac buit. 
Cal buscar entre tots 
mecanismes que permetin 
aprofundir en aquesta 
tasca, si és que volem 
superar amb escreix totes 
les traves que el sistema 
ens ha posat, ens posa i 
ens posarà. 

Que l’Onze de Setembre 
del 2000 inauguri el camí 
inexorable vers la inde¬ 
pendència i el socialisme. 
Un camí que malhaurada- 
ment no serà de flors ni 
farà baixada, però que de 
ben segur, i d’això n’estem 
absolutament convençuts, 
valdrà la pena. Així doncs, 
ni un pas enrera. 

Visca la terra. 

Manifest Correllengua 2000 


S’imposa la convicció, és de témer que 
bastant justificada, que el catalanisme 
polític i cultural està perdent pistona- 
da, arran sobretot de l’abassegadora 
victòria electoral de la dreta espanyo¬ 
lista el mes de març passat a les elec¬ 
cions a Madrid. Per la seva banda, i 
malgrat uns símptomes esperança¬ 
dors, la identitat pròpia a la Catalunya 
nord fa temps, massa temps, que passa 
per un moment delicat. La sensació 
imperant d’incertesa de futur contri¬ 
bueix també al clima de perplexitat i fi 
de cicle que es respira actualment. 

Aprofitant el nostre desconcert, 
els nacionalismes espanyol i francès 
més ultrancers es descomplexen 
encara més i aspiren a reduir-nos a un 
simple particularisme testimonial. La 
llengua catalana a un i altre costat 
dels Pirineus està patint darrerament 
atacs continuats, com a l’estat espan¬ 
yol no s’havien donat des dels dies 
més confusos de l’anomenada transi¬ 
ció. Des dels àmbits judicials, medià- 
tics i partidistes s’ha endegat una 
autèntica croada contra tota manifes¬ 
tació de la nostra identitat. Una iden¬ 
titat amenaçada des de fora i des de 
dins, que es veu en la necessitat ine¬ 
ludible d’afrontar els reptes de la glo- 
balització, la irrupció de les noves tec¬ 
nologies i una allau immigratòria que 
tendeix majoritàriament a integrar-se 
en castellà o en francès, amb el suport 
de un poder regional cada vegada 
més limitat i virtual. Un poder que, 
per exemple al Principat de 
Catalunya, ens mostra cofoi els supo¬ 
sats avenços en el procés de normalit¬ 
zació, estadístiques optimistes massa 
sovint desmentides per la crua realitat 
que es viu i sobretot s’escolta al carrer 
o en els mitjans de comunicació. Es 
cert, per exemple, que s’han incre¬ 


Pepen de tots 


mentat en els últims anys les xifres 
dels tiratges de premsa i de les 
audiències dels mitjans audiovisuals 
en l’idioma del país, però no ho és 
menys que això mateix també ha ser¬ 
vit per constatar la paradoxa cruel de 
com es pot fer anicatalanisme en 
català. Al País Valencià, la situació 
política no permet gaires escletxes a 
la confiança en una reversió que pos¬ 
sibiliti garantir a mig termini la sub¬ 
sistència lingüística i cultural, mentre 
que les illes i a la Franja de Ponent, el 
canvi de rumb recent en els respec¬ 
tius governs autonòmics es presenta 
carregat de bons presagis, però amb 
un caire que s’endevina massa fràgil i 
reversible. Quant a Andorra, malgrat 
l’oficialitat legal i institucional del 
català, les darreres estadístiques dei¬ 
xen entreveure que el nostre idioma 
comú ha passat a ser-hi ja minoritari, 
el seu lloc preeminent ocupat actual¬ 
ment pel castellà. 

Al llunyà però no per això oblidat 
Alguer, el català s’hi conserva com 
una relíquia del passat, un autèntic 
miracle. 

Si dues dècades llargues de govern 
autonòmic a l’estat espanyol no han 
pogut establir les bases per permetre 
creure en la nostra supervivència com 
a poble a mig termini, només ens res¬ 
ten dues opcions: o bé dimitir d’una 
vegada de la nostra pretensió i deixar 
que el curs irrefrenable de la història 
ens emporti avall o bé plantejar-nos 
seriosament com a única sortida vàli¬ 
da el retornar, malgrat la mandra o 
l’escepticisme, al voluntarisme resis- 


tencialista del combat quotidià, que 
ens va permetre de subsistir en temps 
encara més difícils. 

Fa uns anys, la Generalitat de 
Catalunya va ser criticada per la cam¬ 
panya normalitzadora del Depèn de 
tu ,perquè feia l’efecte que es treia de 
damunt una responsabilitat pròpia i 
ens l’adjudicava als ciutadans. Bé, vist 
el caire preocupant que estan pre¬ 
nent les coses avui dia i la impotència 
institucional per redreçar una 
tendència que s’endevina adreçada 
inexorablement, en el millor dels 
casos, a l’estancament, per no dir a 
un fatal retrocés de les posicions 
guanyades amb tant d’esforç, potser 
ha arribat el moment de tornar-nos a 
comprometre personalment i activa¬ 
ment en la defensa col·lectiva de les 
llibertats i la cultura de la nostra 
comunitat nacional, que no és altra 
que els Països Catalans. En efecte, 
que la nostra singularitat i la nostra 
unitat siguin respectades depèn altre 
cop de tots nosaltres, cadascú al seu 
nivell i en la mesura de les seves pos¬ 
sibilitats, perquè ningú no ho farà en 
el nostre lloc ni trobarem una causa 
més justa i més noble. 

Militants per la llengua amenaça¬ 
da, insubmissos amb la llengua impo¬ 
sada, des de qualsevol racó del terri¬ 
tori comú, de Salses a Guardamar i de 
Menorca al Pla de Menorques, just 
passat Fraga, sortim altre cop al camí 
per fer sentir la nostra veu i unir-nos 
a les columnes humanes del 
Correllengua 2000. 

Vidal Vidal. 

El Connellengua 2000 
arriba a Sants 



Per quart any consecutiu el 
Correllengua tornarà a tra¬ 
vessar la vila de Sants. Un 
Correllengua 2000 que 
enguany avança la data d’i¬ 
nici al 8 de setembre, tot 
coincidint amb la diada 
d’Andorra i que finalitzarà el 
9 d’octubre a València . Un 
Correllengua que, com a 
novetat, compta amb l’adhe¬ 
sió de més de 150 ajunta¬ 
ments d’arreu dels Països 
Catalans, i farcit més que 
mai d’activitats. 

Pel que fa al Barcelonès 
enguany s’han multiplicat 
les convocatòries i, a part de 
la de Sants el dissabte 30 de 
setembre a la tarda i 
Badalona hi podem trobar 
la de Poble Nou el dia 10 de 
setembre al matí, la del 
Guinardó el dia 16, la de 
Nou Barris el 17, i la de 
Gràcia el 8 d’octubre. 

I és que el context així ho 
exigeix: primer ha estat la 
Rovira i Virgili, després la 
Pompeu Fabra. La Univer¬ 
sitat de València fa més de 
dos anys que espera l’apro¬ 


vació del seus estatuts, men¬ 
tre que a la d’Alacant la situa¬ 
ció no pot ser pitjor. 
Paral·lelament a la de 
Perpinyà s’ha prohibit la 
retolació bilingüe. No en 
queden masses més per tor- 
pedejar en aquest camp. En 
el de l’ensenyament primari 
citarem el cas de la distribu¬ 
ció de mestres sobretot a les 
comarques del sud o el ja 
típic a primers de setembre 
referent als criteris que 
guien determinats llibres de 
text pel que fa al tema que 
aquí ens ocupa. Per no citar 
el patètic espectacle en el 
camp del doblatge o la subti- 
tulació del cinema. A nivell 
europeu, la presidència fran¬ 
cesa no ha comportat cap 
canvi en el tema de la ratifi¬ 
cació de la Carta Europea, 
però si que ha servit perquè 
el vice-president del parla¬ 


ment europeu, el feixista 
Vidal Quadras, hagi interpo¬ 
sat una demanda a favor dels 
drets dels castellanoparlants 
aquí dalt a les quatre provín¬ 
cies. No en parlem ja del 
món socioeconòmic (com 
pot publicar una enquesta el 
Departament de Cultura de 
la Generalitat principatina 
afirmant que més d’un 60 % 
dels enquestats troben sufi¬ 
cient la presència del català 
al món de les assegurances 
quan aquesta dista anys llum 
d’arribar a ser testimonial?). 

Per aquestes i malaurada¬ 
ment moltes altres raons el 
dissabte dia 30 de setembre 
la torxa del Correllengua 
travessarà la vila i de ben 
segur que els veïns i veïnes 
hi sabrem, un altre cop, 
estar a l’alçada. 

Per la llengua i el territori, 
mou-te per la llengua. 


Coordinadora d’Associacions per la Llengua (CAL) de Sants, Hostafrancs i la Bordeta 

